הילה רום

הילה רום (נולדה ב-12 ביולי 1979) היא יזמת, מנכ"לית, דירקטורית ומשקיעת הון סיכון ישראלית. נכון ל-2024 מכהנת כמייסדת-שותפה ומנכ"לית RUNI Ventures, קרן הון סיכון מבית אוניברסיטת רייכמן וכדירקטורית בחברות טכנולוגיה.<ref></ref><ref></ref>

== ביוגרפיה ==
רום נולדה למשפחת בן-עזרא, אביה, שעלה מאיראן היה מנהל בעירייה, ואימה, בת למשפחת עולים ממרוקו ומעיראק הייתה מורה. רום גדלה בהרצליה ולמדה בתיכון "היובל". בשנת 1997 התגייסה לצה"ל במסלול הישיר לקצונה, סיימה את קורס הקצינות ושירתה בבית הספר לחי"ר. לאחר מכן, מונתה לשלישה הגדודית הראשונה בחטיבת הצנחנים (גדוד 101), בה שירתה בסדיר ובמילואים, ובמסגרת זאת אף נבחרה ל"מצטיינת הרמטכ"ל".

עם שחרורה מצה"ל למדה רום משפטים באוניברסיטת תל אביב. במהלך לימודיה עבדה רום במשרד הישראלי של פורום אוניברסיטת MIT ליזמות. בתום לימודיה היא התמחתה במשפט מסחרי במשרד עורך הדין יגאל ארנון ושות' בתל אביב, והוסמכה כעורכת דין בשנת 2006.

בשנת 2007 פנתה לעולם היזמות הטכנולוגית, פעלה כשותפה-מייסדת ומנכ"ל של חברת איקומרס בתחום ה־eco-consumerism אשר בנתה את האינדקס הראשון של מוצרי הצריכה האקולוגיים וזכתה בפרס ובי למצוינות באינטרנט בקטגוריית האימפקט הסביבתי.<ref></ref>

בשנת 2011 מונתה רום כראש חטיבת הקמעונאות ומוצרי הצריכה בחברת המודיעין העסקי Adkit ועמדה בראש צוות שסיפק ייעוץ חדשנות ומחקר תחרותי לתאגידים בתהליכי השקעות ופיתוח עסקי.<ref></ref>

בשנת 2014 מונתה כסמנכ"ל הפיתוח העסקי של קבוצת יכין-חק"ל בה ניהלה את הפעילות המסחרית בתחומי הנדל"ן המניב והחקלאות. רום הובילה את מהלך המיתוג מחדש של הקבוצה, שינתה את תמהיל מרכזי הקניות והביאה לדירוגם כאחד מ-5 הפאוור סנטרס המצליחים בישראל והקימה את החממה הטכנולוגית של הקבוצה שהנביטה מיזמי אגטק בשיתוף פעולה עם ארגון Tech for Good.<ref></ref>

בשנת 2019 הקימה רום את חברת הייעוץ Makers שסייעה לתאגידים מובילים מהתעשייה המסורתית להשקיע בסטארט-אפים בעלי פוטנציאל לייצר לארגון יתרון אסטרטגי משמעותי. החברה פעלה במודל ייחודי של CVC as a service ואפשרה לתאגידים שלא הייתה להם זרוע חדשנות טכנולוגית, לאתר טכנולוגיות סינרגטיות ולהשקיע בהן.

בסוף 2022 הצטרפה רום לאוניברסיטת רייכמן על מנת להקים ולנהל קרן הון סיכון חדשה שתשקיע את הצ'ק הראשון ביזמים פורצי דרך בישראל ותספק להם מערכת מקצועית תומכת לבניית חברות טכנולוגיה גלובליות. קרן RUNI Ventures הושקה בינואר 2023. רום מכהנת כשותפה-המנהלת ומבצעת השקעות פרה-סיד בסטרטאפים בתחומי ה-AI, הדאטה והתוכנה הארגונית.

=== עשייה חברתית ===
רום פעילה בנושאים חברתיים בעיקר בנושא צמצום פערים חברתיים, שילוב לוחמים ולוחמות בהייטק וקידום נשים.<ref></ref>

היא חברה בפורום הישראלי למנהיגות הפועל לקידום פתרונות לאתגרים ציבוריים באמצעות כלים עסקיים מתקדמים,<ref></ref> יועצת לאקסלרטור NERA – אקסלרטור ליזמיות חרדיות, חברת הוועד המייעץ של Gen AI For good,<ref>ארגון הפועל לקידום נושאים חברתיים גלובליים באמצעות בינה מלאכותית</ref> מלווה את תוכנית AsUR לשילוב לוחמות וקצינות בעולם האזרחי ומרצה בתוכניות חברתיות.

רום נשואה לאורי, איש שוק ההון, ולשניים שלושה ילדים.

== קישורים חיצוניים ==

* [https://www.calcalist-conferences.co.il/2024/paris/home משלחת של בכירי העסקים מישראל, בראשות כלכליסט ובנק הפועלים]
* [https://team-maia.com/24-israeli-female-leaders-you-should-follow-in-2024/ 24 מנהיגות ישראליות שכדאי לעקוב אחריה ב-2024]

== הערות שוליים ==

קטגוריה:מנכ"ליות ישראליות
קטגוריה:יזמות ישראליות
קטגוריה:דירקטורים ישראלים
קטגוריה:בוגרות תיכון היובל (הרצליה)
קטגוריה:בוגרי תיכון היובל (הרצליה)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:ישראליות שנולדו ב-1979
קטגוריה:ישראלים שנולדו ב-1979